চোটের পর ফের মাঠে নামতে চলেছেন হার্দিক! কবে?

ওয়েব ডেস্ক: চোট পেয়ে অনেক দিন ধরে মাঠের বাইরে হার্দিক পাণ্ডিয়া (Hardik Pandya)। এশিয়া কাপে চোট পয়েছিলেন তিনি। সেই কারণে অস্ট্রেলিয়ার বিরুদ্ধে খেলতে পারেননি হার্দিক। তবে জানা যাচ্ছে, দ্রুত সুস্থ হয়ে উঠছেন ভারতের তারকা অলরাউন্ডার। সেই কারণে সৈয়দ মুস্তাক আলি ট্রফিতে (Syed Mushtaq Ali Trophy) খেলতে দেখা যাবে তাঁকে।

সম্প্রতি ভারতীয় ক্রিকেট বোর্ডের (BCCI) তরফে হার্দিককে নির্দেশ দেওয়া হয়েছে, জাতীয় দলের হয়ে আবার সুযোগ পেতে হলে তাঁকে খেলতে হবে ঘরোয়া ক্রিকেট। সেই নির্দেশ মেনেই এবার সৈয়দ মুস্তাক আলি ট্রফিতে বরোদার হয়ে খেলতে দেখা যাবে তাঁকে। আগামী ২৬ নভেম্বর থেকে এই টুর্নামেন্ট শুরু হওয়ার কথা। বাংলার বিরুদ্ধেই প্রথম ম্যাচ রয়েছে বরোদার। সব ঠিক থাকলে প্রথম দিনেই খেলতে দেখা যাবে হার্দিককে।

আরও খবর : শক্তি বাড়ছে KKR-এর! যোগ দিচ্ছেন প্রাক্তন অজি তারকা

শুক্রবার দক্ষিণ আফ্রিকার বিরুদ্ধে টেস্ট সিরিজ শুরু হচ্ছে ভারতের (India vs South Africa Test Series 2025)। মোট দুটি টেস্ট ম্যাচ হবে। এর পরেই চলতি মাসের শেষ তথা ৩০ নভেম্বর শুরু হবে একদিনের সিরিজ। তার পর ৯ ডিসেম্বর থেকে হবে টি২০ সিরিজ। সেই কারণে জাতীয় দলে জায়গা করে নেওয়ার জন্য ঘরোয়া ক্রিকেটে ভালো পারফর্ম করতে হবে তাঁকে। অন্যদিকে দক্ষিণ আফ্রিকার বিরুদ্ধে একদিনের সিরিজে বিরাট কোহলি এবং রোহিত শর্মা দলে জায়গা পাবেন কি না, সে বিষয়েও এখনও জানা য়ায়নি।

প্রসঙ্গত, এশিয়া কাপে শ্রীলঙ্কার বিরুদ্ধে ম্যাচে চোট পেয়েছিলেন পাণ্ডিয়া (Hardik Pandya)। তার পরেই বিসিসিআইয়ের সেন্টার অফ এক্সেলেন্সে রিহ্যাবে ছিলেন তিনি। সেই ছবি তিনি সমাজমাধ্যমে পোস্ট করেছিলেন। এর পরেই এবার জাতীয় দলে ফের একবার জায়গা পাওয়ার আগে সৈয়দ মুস্তাক আলি ট্রফিতে নামতে চলেছেন হার্দিক।

দেখুন অন্য খবর :

The post চোটের পর ফের মাঠে নামতে চলেছেন হার্দিক! কবে? first appeared on KolkataTV.