সৈয়দ মুস্তাকে দাপট শামি-র! সার্ভিসেসকে হারাল বাংলা

ওয়েব ডেস্ক : সার্ভিসেসকে (Services) সৈয়দ মুস্তাক আলি ট্রফিতে (Syed Mushtaq Ali Trophy) হারাল বাংলা (Bengal)। প্রথমে মহম্মদ শামির (Mohammed Shami) অসাধারণ বোলিং। তার পর অধিনায়ক অভিমন্যু ইশ্বরণের দারুন ব্যাটিংয়ের কারণে এই ম্যাচ অনায়াসে জিতে নিল বঙ্গ ব্রিগেড। এর ফলে এই টুর্নামেন্টে ওঠার লক্ষ্যে আরও এক ধাপ এগিয়ে গেলেন শামিরা।

তবে বাংলার কাছে নকআউট পর্বে যেতে আরও কঠিন পরিশ্রম করতে হবে। কারণ প্রথম দুইয়ে থাকতে গেলে প্রতিটা ম্যাচ জিততে হবে বাংলাকে। তবে এদিনের ম্যাচের শুরুতে দারুন পারফরম্যান্স শুরু করেছিল সার্ভিসেস। ৯ ওভারেই স্কোর বোর্ডে তুলে নিয়েছিল ১০০ রান। তবে এর পরেই মাঠে দাপট দেখান মহম্মদ শামি (Mohammed Shami) (৪) ও আকাশ দীপ (৩)। এই জুটি মিলে তুলে নেয় সাতটি উইকেট। ৩ ওভারে দিয়েছেন ৫৩ রান। অন্যদিকে ঋত্বিক চট্টোপাধ্যায় (২) ও প্রদীপ্ত প্রামাণিক (১) ভালো বোলিং করেছেন। তবে এদিনের ম্যাচে সব থেকে খারাপ বোলিং করেছেন মুকেশ কুমার।

আরও খবর : অ্যাশেজে দাপট স্টার্কের! গড়লেন নতুন রেকর্ড

আর শামিদের দাপটের কারণে ১৮.২ ওভারে মাত্র ১৬৫ রান তুলে পারে সার্ভিসেস। সর্বোচ্চ রান করেন মোহিত ওহলাওত। তিনি করেন ৩৮ রান। তবে এই রান তাড়া করতে নেমে প্রথমেই আউট হয়ে যান করণ লাল। তবে ওপেনার অভিষেক পোড়েলের সঙ্গে অধিনায়ক অভিমন্যুর অসাধারণ পারফরম্যান্সের কারণে এই ম্যাচ প্রায় পাঁচ ওভার বাকি থাকতেই জিতে নেয় বাংলা।

এদিন অভিমন্যু খেলেন ৫৮ রানের ইনিংস। আর অভিষেক করেন ৫৬ রান। পরে যুবরাজ কেশওয়ানি (৩৬) এবং আকাশ দীপের (১৪) হাত ধরে এই ম্যাচ ১৫.১ বলেই জিতে নেয় বাংলা। এই জয়ের ফলে সি গ্রুপের শীর্ষে উঠে এসেছে বঙ্গ ব্রিগেড। পাঁচ ম্যাচে তাদের পয়েন্ট ১৬। এই ম্যাচে ৪ উইকেট নিয়ে ম্যাচের সেরা শামি (Mohammed Shami)।

দেখুন অন্য খবর :

The post সৈয়দ মুস্তাকে দাপট শামি-র! সার্ভিসেসকে হারাল বাংলা first appeared on KolkataTV.